9. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ ΠΡΟΓΡ ΑΜΜΑΤΙΣΜΟΥ Αριθ.01374/1251 της 1/7 Ιουν. 1976 (ΦΕΚ Β΄ 749) Περί συστάσεως Γνωμοδοτικού Συμβουλίου Εργατικής και Κοινωνικής Πολιτικής. Έχοντες υπ’ όψει: α)Το Ν.Δ. 175/1973 «περί Υπουργικού Συμβουλίου και Υπουργείου», ως ετροποποιήθη και συνεπληρώθη μεταγενεστέρως. β)Την από 26.2.1975 Εθνικήν Γενικήν Συλλογικήν Σύμβασιν Εργασίας, κυρωθείσαν υπό του Ν. 133/1975 (ΦΕΚ 180/Α/29.8.1975) «περί εφαρμογής των αρχών ίσης αμοιβής αρρένων και θηλέων, αυξήσεως των ημερών αδείας αναπαύσεως των εργατών και καθιερώσεως 45ώρου εβδομαδιαίας εργασίας των μισθωτών» (ΦΕΚ 276 τεύχος Β΄ της 4.3.1975), ειδικώτερον  τον όρον Ε του προοιμίου αυτής, δια του οποίου αι κορυφαίαι οργανώσεως των εργοδοτών και εργαζομένων διαδηλούν την πίστιν των επί της ανάγκης συνεχούς διαλόγου προς εξεύρεσιν λύσεων επί πάντων των υφισταμένων και εκάστοτε αναφυομένων θεμάτων ενδιαφέροντος των εργοδοτών και εργαζομένων και αποθέτουν εις την Κυβέρνησιν την μέριμναν δια την σύστασιν Κεντρικού Οργάνου τριμερούς και ισομερούς εκπροσωπήσεως, εις τα πλαίσια του οποίου οι εκπρόσωποι των εργοδοτών και των εργαζομένων, συνεργαζόμενοι μετά των κυβερνητικών εκπροσώπων εν ισοτιμία, θα αναζητούν την λύσιν όλων των κοινού ενδιαφέροντος προβλημάτων, εν πνεύματι αμοιβαίας κατανοήσεως. γ)Την υπ’ αριθ. 4666/21.5.76 σχετικήν πρότασιν του Υπουργού Απασχολήσεως, αποφασίζομεν: Ι.Συνιστώμεν παρά τω Υπουργείω Απασχολήσεως, συλλογικήν όργανον τριμερούς και ισομερούς εκπροσωπήσεως, υπό την επωνυμίαν «Γνωμοδοτικόν Συμβούλιον Εργατικής και Κοινωνικής Πολιτικής», απαρτιζόμενον εκ των κάτωθι: Α΄Κυβερνητική Εκπροσώπησις: 1.Εκ του Γενικού Γραμματέως του Υπουργείου Απασχολήσεως, ως Προέδρου. 2.Εκ του Γενικού Διευθυντού Απασχολήσεως. 3.Εκ του Διευθυντού Τιμών και Εισοδημάτων του Υπουργείου Συντονισμού – Προγραμματισμού. 4.Εξ ενός υπαλλήλου επί βαθμώ 3ω τουλάχιστον του Υπουργείου Κοινωνικών Υπηρεσιών, οριζομένου υπό του Υπουργείου Κοινωνικών Υπηρεσιών. Β΄Εργοδοτική Εκπροσώπησις: 1.Εκ δύο εκπροσώπων οριζομένων υπό του Συνδέσμου Ελλήνων Βιομηχάνων. 2.Εξ ενός εκπροσώπου οριζομένου υπό της Γενικής Συνομοσπονδίας Επαγγελματιών και Βιοτεχνών Ελλάδος. 3.Εξ ενός εκπροσώπου οριζομένου από κοινού υπό των Εμπορικών Συλλόγων Αθηνών, Πειραιώς και Θεσσαλονίκης. Γ΄.Εργατική Εκπροσώπησις: Εκ τεσσάρων εκπροσώπων οριζομένων υπό της Γενικής Συνομοσπονδίας Εργατών Ελλάδος. ΙΙ.Εκάστη πλευρά ορίζει  ανά έν εισέτι μέλος του Συμβουλίου, ως εκπρόσωπον αυτής, έχοντα την ιδιότητα καθηγητού ή υφηγητού Ανωτάτου Εκπαιδευτικού Ιδρύματος ή του ειδικού επιστήμονος επί θεμάτων του εργατικού δικαίου ή της κοινωνικής πολιτικής ή οικονομολόγου. Ο εκ της κατηγορίας των ειδικών επιστημόνων κυβερνητικός εκπρόσωπος ορίζεται υπό του Υπουργού Συντονισμού – Προγραμματισμού, ο δε της εργοδοτικής πλευράς από κοινού υπό των εν τη προηγουμένη παραγράφω εργοδοτικών οργανώσεων. ΙΙΙ.Έργον του Συμβουλίου έσται το κατά το προοίμιον της από της 26.2.75 Εθνικής Γενικής Συλλογικής Συμβάσεως Εργασίας αποτεθημένον εις αυτό. Ειδικώτερον, το Συμβούλιον γνωμοδοτεί προς την Κυβέρνησιν. α)Επί παντός θέματος εισαγομένων εις αυτό δι’ εγγράφου προτάσεως των εργοδοτικών ή εργατικών εκπροσώπων ή από κοινού, εφ’ όσον αναφέρεται εις αντικείμενα κοινού ενδιαφέροντος των εργοδοτών και των εργαζομένων, ή αφορά εις τας εργασιακάς σχέσεις, η δε ρύθμισίς του είναι δυνατή μόνον δια νόμου ή δια διατάγματος. β)Επί παντός θέματος αφορώντος εις τον καθορισμόν ή την άσκησιν της κοινωνικής, ασφαλιστικής και εργατικής πολιτικής, παραπεμπομένου εις αυτό υπό του Υπουργού Συντονομισμού – Προγραμματισμού ή υπό του κατά περίπτωσιν αρμοδίου Υπουργού. γ)Επί παντός σχεδίου Νόμου, Διατάγματος ή άλλης κανονιστικής πράξεως, αναφερομένων εις τα αυτά ως άνω θέματα και παραπεμπομένων εις αυτό υπό του Υπουργού Συντονισμού – Προγραμματισμού ή υπό του αρμοδίου, κατά περίπτωσιν Υπουργού. IV .Το Συμβούλιον ευρίσκεται εν απαρτία παρόντων τουλάχιστον δέκα (10) των μελών αυτού, εν οίς απαραιτήτως τρεις (3) εξ εκάστης πλευράς, λαμβάνει δε αποφάσεις ή γνωμοδοτεί δι’ απολύτου των παρισταμένων πλειοψηφίας. Κατά πάσαν περίπτωσιν εις το οικείον πρακτικόν καταχωρούνται αι γνώμαι των μειοψηφισάντων μελών. Τον Προέδρον του Συμβουλίου, απόντα ή κωλυόμενα, αναπληρούνται υπό αναπληρωματικών μελών οριζομένων υπό των αρμοδίων προς τούτο Υπουργείων και Επαγγελματικών Οργανώσεων. V .Το Συμβούλιον δύναται να συνιστά εκάστοτε ειδικάς επιτροπάς προς μελέτην θεμάτων και εισήγησιν προς αυτό. Αι επιτροπαί αύται δέον να είναι πάντοτε τριμερούς και ισομερούς συνθέσεως, προεδρεύει δε ο εις αυτάς μετέχων Δημόσιος υπάλληλος και επί πλειόνων ο εξ αυτών αρχαιότερος. VI.Χρέη Γενικού Εισηγητού, άνευ ψήφου, εκτελεί ο παρά τω Υπουργείω Απασχολήσεως Δ/ντής Συλλογικών Σχέσεων και Διαιτησίας, επί θεμάτων δε αρμοδιότητος ετέρων Υπουργείων, ο υπό του αρμοδίου Υπουργού οριζόμενος υπάλληλος. Οι Γραμματείς του Συμβουλίου και των Επιτροπών, ορίζονται υπό του Προέδρου του Συμβουλίου. VII.Αι δαπάναι λειτουργίας του Συμβουλίου και των Επιτροπών βαρύνουν τον παρά τω Υπουργείω Απασχολήσεως Ειδικόν Λογαριασμόν Α.Σ.Ε. VIII.Ο ορισμός των μελών του Συμβουλίου, ως και των αναπληρωτών των γενήσεται δι’ εγγράφου προς το Υπουργείον Απασχολήσεως εντός δέκα (10) ημερών από της δημοσιεύσεως της παρούσης, του Προέδρου του Συμβουλίου υποχρεουμένου όπως συγκαλέση τούτο εις πρώην συνεδρίασιν εντός πέντε (5) ημερών από της λήξεως της δεκαημέρου προθεσμίας. Η παρούσα δημοσιευθήτω δις της Εφημερίδος της Κυβερνήσεως. (Μετά την σελ. 36,02(α) Σελ. 36,03 Τεύχος 620-Σελ. 125 - 196 Συμβούλια – Επιτροπές – Ινστιτούτα Εργασίας και Κοινωνικών Ασφαλίσεων 15.Α.γ.9 - 197 15.Α.γ.9 Συμβούλια – Επιτροπές – Ινστιτούτα Εργασίας και Κοινωνικών Ασφαλίσεων